Aastaid 1967 - 1988 võib julgesti nimetada PAUL LEHESTIKU PERIOODIKS,    sest tema 21 tegevusaastat kooli direktorina on mitte ainult kõige pikem periood koolijuhina, vaid kahtlemata ka üks teguderohkemaid ja huvitavamaid aegu kooli elus. Karismaatilise isiksusena, hea inimestetundja ja psühholoogina suutis direktor Lehestik oma meeskondadega (õppealajuhatajad vaheldusid) kujundada ühes rütmis töötava kollektiivi, kelle ühise töö tulemusena saadeti ellu lennud 15 - 35, kokku 1315 noort inimest.